Hafnarfjörður

Hafnarfjörður (Havnefjord) med det officielle navn Hafnarfjarðarbær er en kommune i det sydvestlige Island, beliggende i hovedstadsområdet Höfuðborgarsvæðið. Den 1. december 2006 havde Hafnarfjörður 23.674 indbyggere, som gjorde den til den tredjestørste kommune på Island. Fra det 16. århundrede har der været en travl havn i Hafnarfjörður, hvor der har været handlet med alle slags varer. I dag er der et aluminiumssmelteværk i Hafnarfjörður, det ældste på Island. Hafnarfjörður var det første sted, hvor der blev oprettet et elektricitetsnetværk på Island. Det skete i 1904. Fodboldklubben Fimleikafélag Hafnarfjarðar (FH) hører hjemme i byen. Byen er venskabsby med Frederiksberg Historie Hafnarfjörður får sit navn (som betyder havnefjord ) fra områdets naturlige havn. Byen er bygget oven på holocæne lavafelter, der er udbrudt fra det nærliggende vulkanske system Krýsuvík, inklusive det 8000 år gamle Búrfellshraun og det meget yngre 2000 år gamle Óbrinnishólabruni . Der har ikke været nye lavastrømme på stedet siden før Islands bosættelse, men Krýsuvík-systemet er stadig en aktiv vulkan, der sidst var i udbrud i 2021 ved Fagradalsfjall længere mod sydvest. Hafnarfjörður nævnes første gang i den middelalderlige bog Landnámabók, og de tidligste beretninger om rejser til Hafnarfjörður stammer fra slutningen af det 14. århundrede. I tyske dokumenter blev Hafnarfjörður nævnt for første gang i 1391, og i et andet tysk dokument fra 1486 blev stedet for første gang beskrevet som et handelssted for købmænd fra Hamborg. Englændere begyndte at handle i Hafnarfjörður i det 15. århundrede, men tyske købmænd fulgte i deres kølvand og drev til sidst englænderne ud. Byen Hafnarfjörður blev officielt medlem af Hanseforbundet. Den første lutherske kirke på Island blev opført på Háigrandi, overfor Óseyri, lige uden for den bådehavnen i 1533. Derefter var de hanseatiske købmænd dominerende i byen indtil 1602, med base på Hvaleyri. På dette tidspunkt etablerede Danmark et handelsmonopol i Island, som varede indtil slutningen af det 18. århundrede. I denne periode var Hafnarfjörður Islands travleste handelscenter. I 1793 bosatte Bjarni Sívertsen sig i Hafnarfjörður, hvor han kom til at spille en afgørende rolle i udviklingen af både det lokale erhvervsliv og den internationale handel gennem etableringen af en omfattende kommerciel fiskevirksomhed. Hans iværksætterånd blev grundlaget for byens fremvækst som handelscentrum. Derfor omtales han fortsat som "Hafnarfjörðurs fader" og er kendt under tilnavnet "Sir Bjarni". Hans bolig på Vesturgata, opført i 1803, er i dag indrettet som museum (Sívertsenshús). Fra 1787 til 1908 var de fleste af købmændene i Hafnarfjörður danske. I begyndelsen af det tyvende århundrede begyndte antallet af islandske købmænd dog at stige, men antallet af danske købmænd faldt tilsvarende I omkring 1870 skete der dramatiske ændringer i det islandske fiskeri. Indbyggerne fulgte den voksende tendens i Island med at bruge både med dæk i stedet for robåde. Dette førte til endnu mere beskæftigelse og hurtig vækst, og Hafnarfjörður blev den femte by i Island, der opnåede officiel kommunal status i 1908. Den første borgmester var Páll Einarsson, som senere blev borgmester i Reykjavík . Den første vej mellem Reykjavík og Hafnarfjörður blev færdiggjort i 1898. Det første vandkraftværk i Island blev bygget i Hafnarfjörður i 1904. Coot, Islands første trawler, sejlede fra Hafnarfjörður mellem 1905 og 1908. Dens kedel står ved rundkørslen ved krydset mellem Reykjavíkurvegur, Strandgata og Vesturgata. En havn til store handelsskibe blev anlagt i 1912, og den første vogn ankom i 1913. Efter Anden Verdenskrig blev mere avancerede trawlere og adskillige motoriserede skibe føjet til flåden. Byens første hæktrawler dukkede op i 1973. I dag er Hafnarfjörður et af landets største fiskericentre og stedet for Islands første auktionsmarked for fiskegrossister. Gennem årene har Hafnarfjörðurs dynamiske lokale økonomi været stærkt knyttet til fiskeri, selvom godstransport for nylig er blevet den største havneaktivitet. Og nu er byen Islands næststørste import- og eksporthavn. Hafnarfjörður er Islands tredjestørste by efter Reykjavík og Kópavogur. Kultur I byen bliver der holdt en årlig vikingefestival, hvor vikingeentusiaster fra hele verden udstiller rekonstruktioner af vikingedragter, gammeldags håndværk, sværdkamp og langbueskydning. Den finder sted i juni. Blot to kilometer uden for Hafnarfjörður ligger et aluminiumsværk, der drives af Alcan. Smelteværket blev oprindeligt bygget i 1969. I april 2007 blev afholdt lokalvalg, hvor byens befolkning stemte imod en udvidelse af smelteværket. Bjartir Dagar kultur festival Hvert år på byens fødselsdag den 1. juni afholdes Bjartir Dagar kultur festival som strækker sig over juni måned. Festivalen arrangeres i fællesskab af institutioner, foreninger, virksomheder, idrætsklubber, musikere og enkeltpersoner og omfatter blandt andet udstillinger, musik- og sportsarrangementer rundt om i byen. Vikingefestival Hvert år ved sommersolhverv bliver der holdt en årlig vikingefestival, hvor vikingeentusiaster fra hele verden udstiller rekonstruktioner af vikingedragter, gammeldags håndværk, sværdkamp og langbueskydning. En lokal pub og restaurant, Fjörukráin, startede festivalen og fortsætter den den dag i dag. Seværdigheder Der er forskellige gamle bygninger tilbage i den gamle bymidte, f.eks. Pakkhúsið is, et pakhus fra 1865, som huseer Nvigations Museet ( Sjóminjasafn Íslands ). Sívertsenshús, et gammelt bolighus bygget i 1803, er den ældste bygning i Hafnarfjörður. Det er også kendt under navnet Hús Bjarna riddara Sívertsen, og blev omdannet til et museum i 1974. Hafnarfjarðarkirkja, den ældste kirke i byen, blev indviet i 1914. Strandgata is og Fjarðargata er to gamle gader i centrum, hvor historiske bygninger er bevaret. Nr. 55 i Strandargata er et tidligere trælagerhus, der blev bygget i 1841 og udvidet i 1880. Nr. 57 er en træbeboelsesbygning fra 1841. St. Josephs Kirke ( Sankti Jósefskirkja ), er en af de få romersk-katolske kirker i Island. Dets sogn blev grundlagt i 1926, og kan besøges syd for byens midste. Karmelklaustur er det eneste katolske kloster i Island. Fríkirkjan í Hafnarfirði er en protestantisk kirke bygget i 1913. Hafnarborg is er et centrum for kunst og kultur, hvor der arrangeres koncerter og udstillinger. Hafnarfjörður kan prale af sit eget kommunale teater, det islandske filmmuseum ( Kvikmyndasafn Íslands ) og et museum for telekommunikation ( Póst- og Símaminjasafnið ). Mange islændinge tror på nisser og trolde. Hellisgerði er en lille park med lavasten i byens centrum, som besøges af folk som tror, at nisser og trolde bor der. Verdens nordligste bonsaitræer vokser også i Hellisgerði. Víðistaðatún, en park, er berømt for sine skulpturer skabt af islandske og internationalt kendte kunstnere. Víðistaðakirkja er en moderne kirke, formet som en halvrundssal, som blev indviet i parken i 1988. Symbolet for Hafnarafjörður er Viti, et fyrtårn bygget i omkring år 1900. Lokal industri Blot to kilometer uden for Hafnarfjörður ligger et aluminiumsværk, der drives af Alcan. Smelteværket blev oprindeligt bygget i 1969. I april 2007 blev afholdt lokalvalg, hvor byens befolkning stemte imod en udvidelse af smelteværket. Personer Ólafía Einarsdóttir, første islænding, der opnåede grad i arkæologi Elin Sigurdardottir, to gange olympisk svømmer Sveinn Eythorsson, guitarist og softwareudvikler Logi Geirsson, tidligere håndboldspiller Ragnheiður Gestsdóttir, børnebogsforfatter Friðrik Dór Jónsson, popartist Jón Jónsson, popkunstner Rebekka Guðleifsdóttir, fotograf, kunstner Ólafur Guðmundsson, håndboldspiller Hildur Guðnadóttir, Oscar -vindende komponist Björgvin Halldórsson, musiker Emil Hallfreðsson, tidligere fodboldspiller Geir Hallsteinsson, tidligere håndboldspiller Indiebandet Jakobínarína Jóhanna Guðrún Jónsdóttir (Yohanna) født i København, men voksede op i Hafnarfjörður. Hun blev valgt til at repræsentere Island ved Eurovision Song Contest 2009 i Moskva, Rusland, med sangen "Is It True?", hvilket sikrede hende en andenplads. Aron Pálmarsson, håndboldspiller i THW Kiel Sesselja Sigmundsdóttir (født Hafnarfjörður 5. juli 1902) Gylfi Sigurðsson, fodboldspiller der i øjeblikket spiller for Superliga klubben Lyngby Boldklub Sóley (musiker), indiepopsanger og -sangskriver Stefán Karl Stefánsson, skuespiller, mest kendt for sin rolle som Robbie Rotten i den islandske børne-tv-serie LazyTown Þórhallur Sigurðsson, (Laddi), skuespiller Dagur Dan Þórhallsson, fodboldspiller Referencer Eksterne henvisninger Hafnarfjarðarbær